
Tisztelt Tóth Csilla!
 
2026. július 20-án a Magyar Gazdaságfejlesztési Ügynökség Közhasznú Nonprofit Korlátolt Felelősségű Társasághoz (MGFÜ) – korábbi nevén IFKA Közhasznú Nonprofit Kft. – beérkezett közérdekű adatigénylésére, az információs önrendelkezési jogról és az információszabadságról szóló 2011. évi CXII. törvény (a továbbiakban: Infotv.) 28. § alapján az alábbi választ adjuk:
Tájékoztatjuk, hogy Társaságunk nyilvántartásai alapján a hivatkozott támogatási jogviszonyban Tahitótfalu Község Önkormányzata nem szerepel kedvezményezettként (támogatottként), ezért az Ön által igényelt adatok vonatkozásában az MGFÜ nem minősül adatkezelőnek, az igényelt dokumentumok nem állnak a rendelkezésünkre.
Az Infotv. 26. § (1) bekezdése alapján a közfeladatot ellátó szerv a kezelésében lévő közérdekű adatok tekintetében köteles adatszolgáltatásra. Erre tekintettel Társaságunk az olyan adatok tekintetében, amelyek nem állnak a kezelésében, nem tud eleget tenni az adatigénylésnek.
Ugyanakkor közérdekű adatigénylésének rendezésének elősegítése érdekében felhívjuk szíves figyelmét arra, hogy a „Tisztítsuk meg az Országot!” program több ütemre tagozódott. A Tahitótfalu Község Önkormányzata által közzétett tájékoztató 
(Tahitótfalu Község Önkormányzata - Illegális hulladéklerakók felszámolása) hivatkozik a „BMÖGF/885-30/2020.” iktatószámú miniszteri döntésre és az Ön által is hivatkozott 1598/2020. (IX.21.) Korm. határozat 6. pontjára.

